P[ontius], miseratione divina Matisconensis ecclesiæ minister humilis, omnibus in Christo fidelibus, præsentibus pariter ac futuris, qui præsentes litteras viderint et audierint, salutem in Domino. Universitati vestræ notum facimus, quod Bernardus de Barbaresches, miles, donavit bona fide ecclesiæ Cluniacensi pratum suum, quod appellatur de Chambum, ut ipse B. et sui suffragiorum ejusdem ecclesiæ de cetero participes habeantur. Et ne de sua ista donatione suboriri possit in posterum calumnia, impetravit a nobis idem B. quod præsentem paginam sigilli nostri fecimus munimine roborari. Actum est hoc anno gratiæ M. CC. XIIII.